|  |  |
| --- | --- |
| **Datum** | 08.05.2018. |
| **Student** |  |

|  |  |
| --- | --- |
| **Nastavna tema** | Rad, društvene grupe i institucije |
| **Nastavna jedinica** | Teritorijalne grupe |
| **Tip časa** | Obrada novog gradiva |
| **Operativni ciljevi časa** | Učenici/ce treba da:- upoznaju pojam teritorijalnih grupa i vrste teritorijalnih grupa;- upoznaju pojam i proces urbanizacije i njene posljedice;- uoče razliku između specifičnosti društvenih odnosa na prostoru naselja;- razlikuju karakteristike društvenog života na selu i u gradu; |
| **Oblici rada** | Frontalni |
| **Nastavne metode** | Metoda usmenog izlaganja, razgovor |
| **Nastavna sredstva** | Udžbenik, dodatna literature, teze na table, hamer |
| **Stručna literatura** | Kotri, Z. , Dragićević, M. (2009): Sociologija, Podgorica, Zavod za udžbenike i nastavna sredstvaČupić, Č. , Lalović, Z. (2006): Građansko vaspitanje, Podgorica, Zavod za udžbenike i nastavna sredstva |
| **Metodička literatura** | Gvozdenović, S. (2006): Metodika nastave sociologije, Podgorica, Zavod za udžbenike i nastavna sredstva, Univerzitet Crne Gore |
| **Korelacije** | Sociologija sela, sociologija grada, građansko vaspitanje |

|  |  |
| --- | --- |
| **Standardi znanja** | Učenici/ce znaju da:* Objasne pojam naselje i pojam teritorijalna grupa;
* Analiziraju vrste teritorijalnih grupa i njihove karakteristike;
* Definišu pojam i navedu odlike sela;
* Definišu pojam i navedu karakteristikegrada;
* Uoče razliku između sela i grada;
 |
| **Aktivnosti učenika** | Učenici/ce trebaju da:* Slušaju izlaganje datog sadržaja o teritorijalnim grupama;
* Razumiju pojam i vrste teritorijalnih grupa i naselja;
* Bilježe bitne pojmove;
* Pamte, ponavljaju i postavljaju pitanja koja su relevantna za nastavnu jedinicu;
* Odgovara na postavljena pitanja;
* Povezuju novo gradivo sa prethodnim znanjem i iskustvom o društvenom životu u selu i gradu;
* Identifikuju specifičnosti grada i sela;
* Kritički vrednuju pozitvne i negativne posljedice industrijalizacije i urbane kulture
 |
| **Aktivnosti nastavnika** | Nastavnik/ca treba da:* Izlaže nastavnu jedinicu na temu teritorijalne grupe sa naglašavanjem bitnog u njoj;
* Upućuje na specifičnosti različitih vrsta teritorijalnih grupa i vrsta naselja;
* Bilježi bitne pojmove na tabli;
* Motiviše učenike na kognitivno angažovanje i aktivno učestvovanje u toku časa;
* Postavlja pitanja koja podstiču učenike da prave paralelu između društvenog života u gradu i na selu na osnovu prakse i prethodnog znanja i iskustva;
* Ističe i objašnjava posljedice, procesa industrijalizacije, i urbane kulture;
* Upućuje učenike na obaveznu i dodatnu literaturu;
 |

|  |
| --- |
| ***Plan časa*** |
| I DIO | Najava nastavne jedinice;Pripremanje učenika za obradu tokom časa, kroz razgovor koji je u funkciji motivacije učenika za temu, a ujedno i uvid u nivo njihove opšte kulture i nivoa znanja koji su bliski aktuelnoj temi. (5-7 minuta) |
| II DIO | Nakon najave nastavne jedinice, slijedi usmeno izlaganje iste od strane nastavnika, koje se upotpunjava postavljanjem pitanja, i vođenjem razgovora sa učenicima. Sve ovo prati ispisivanje bitnih teza i pojmova na tabli. (25-30 minuta) |
| III DIO | Kratak rezime gradiva, kroz rješavanje unaprijed pripremljene asocijacije na hameru, sa ciljem bržeg usvajanja novih sadržaja, uz ostavljanje prostora za postavljanje pitanja kako od strane nastavnika, tako i od strane učenika i razgovor o nejasnoćama koje su se javile tokom obrade nastavne jedinice. (5-7 minuta) |

***Tok časa***

***Uvodni dio časa***

U uvodnom dijelu časa provjeravam u kojoj mjeri učenici poznaju pojmove koji su bliski ovoj nastavnoj jedinici, nastojeći da ih navedem na deduktivno razmišljanje i uvedem u razgovor kroz postavljanje pitanja. Postavljanjem pitanja ispitujem raspoloživost informacijama, koji učenici imaju o datoj oblasti:

Pitanja predviđena za ovaj dio časa su:

1. Koje su vaše asocijacije na pojam teritorija/teritorijalne grupe?
2. Da li biste mogli da nabrojite vrste teritorijalnih grupa?
3. Možete li da navedete koje to odlike teritorijalnih grupa poznajete?

***Glavni dio časa***

Tokom izlaganja nastavne jedinice i ispisivanje bitnih pojmova i teza na tabli, objašnjavam učenicima osnovne pojmove počevši najprije od određenja pojma teritrorijalnih grupa.

Teritorijalne grupe su posebne društvene skupine, društveno uređene i organizovane grupe u kjima se ljudi povezuju zbog zadovoljavanja potreba i vršenja određenih djelatnosti, samim tim bitno je naglasiti da je prostorno združivanje najstariji i najprisutniji oblik međuljudskog povezivanja. S obzirom na samu činjenicu da svaki čovjek prostor na kojem se nalazi kultiviše i prilagođava svojim potrebama, možemo reći da je teritorija rezultat društvenih, a ne prirodnih činilaca. Teritorijalne grupe imaju značajnu ulogu pri oblikovanju čovjekovog identiteta.

Naseljavanje i relativna stalnost naselja su najvažnija pretpostavka trajnih i složenih društvenih odnosa sve do danas. Tu se postavlja pitanje: **„Šta su naselja?“** .

Naselja su tvorevine prostorne strukture društva, pri čemu između društvene organizacije i naselja kao društveno organizovanog prostora postoji međusobni uticaj i zavisnost. Tako je svojstveno čovjeku, da se u različitim uslovima na različite načine prilagođava, zadovoljavajući svoje raznolike potrebe na opet drugačije i kreativne i raznolike načine. – **KOJE TIPOVE NASELJA MOŽETE DA NAVEDETE?**

Selo se može definisati različito; pa se tako za selo može reći da je monofunkcijsko naselje u kojem preovladava samo jedno zanimanje, a to je prvenstveno poljoprivreda. Selo je osnovni oblik teritorijalne, socijalne i ekonomske organizacije stanovništva koja se bavi poljoprivredom. Tako možemo i sami navesti neke od osnovnih karakteristika koje se vezuju za društveni život na selu, a to su: manji broj stanovnika, socijalna participacija, niži stepen podjele rada, veća zavisnost od prirodnog okruženja, veća uloga tradicije i visok stepen njegovanja običaja, smanjena društvena mobilnost i veći značaj porodice i srodstva. Međutim, sve ove specifičnosti koje vezujemo za selo, vremenom se gube, kao rezultat sve ekstenzivnije industrijske revolucije. Sa industrijskom revolucijom, kasnije razvojem kapitalizma, čitav društveni život dobija drugačiju dimenziju. Tako umjesto dominantne ruralne sredine u agragranim društvima, primat preuzima grad kao glavni centar cjelokupnog društvenog života u modernim, postindustrijskim društvima. Grad se isto kao i selo može definisati na različite načine. Možemo ga okarakterisati kao vječita opozicija selu. Svojim specifičnostima ga možemo razlikovati lako od sela. Od sredine 20-og vijeka, ambicija za društveni i ekonomski uspon daje prednost gradu, njegovom komforu, raznolikosti zanimanja, i obilju mogućnosti. Sa razvojem grada kao relativno velikog, gusto naseljenog i stalnog boravišta socijalno heterogenih pojedinava u kojem je razvijena društvena podjela rada, dolazi i do razvoja procesa urbanizacije i deagrarizacije.

**Koje su to osnovne karakteristike koje možemo vezivati za život u gradu?**

* Društveni život se odvija u okruženju koje je rezultat isključivo čovjekove djelatnosti
* Velika gustina naseljenosti (bliski fizički, a slabi društveni kontakti)
* Komplikovana organizacija i diferencijacija društvenog života
* Tehnička podjela rada
* Širok spektar ljudskih potreba
* Razdrobljenost društvenih uloga
* Institucionalizacija društvenog nadzora
* Multikulturalnost
* Tradicionalne norme i običaji gube na vrijednosti, a zamjenjuju ih zakoni, propisi, pravila

Sve ove karakteristike sela i grada nas navode na razmišljanje o dominaciji vrijednosnog sistema koji vlada u ova 2 tipa naselja. Međutim, pored razlikovanja seoske i gradske zajednice, možemo navesti i sledeće tipove teritorijalnih grupa:

1. **Lokalne teritorijalne grupe** - (vezuju se za uži prostor).
2. **Regionalne teritorijalne grupe.** Regija je prostor koji se po nekim karakteristikama (klima, reljef, vegetacija...) razlikuje od drugog prostora, a isto tako i svojim posebnostima u narječju, običajima, načinu života u kojima ljudi stiču poseban regionalni identitet. Razlikujemo: prirodne, administraticne, političke, istorijske, urbane.
3. **Nacionalne teritorijalne grupe** su nastale u procesu nastajanja nacionalnih država (19. i 20. vijek). One posjeduju fizički prostor koji nastoji da bude jasno ograničen i međunarodno priznat. One se vrlo često pojavljuju kao nacionalne države.
4. **Međunarodne teritorijalne grupe** su oblik povezivanja među državama koji se temelji na političkim i ekonomskim interesima. Tako nastaju brojni ekonomski, politički, vojni, naučni savezi i blokovi.

Dakle možemo zaključiti da je gradski način života uveliko različit od ruralnog načina života. Inovacije koje prodiru u selo, direktno dolaze iz grada i globalnog društva. Proces širenja gradskih mišljenja,ponašanja, djelovanja uveliko se reflektuje i na seoski prostor, pa se taj proces označava kao urbanizacija. Zato kao posljedica urbanizacije u selima koja se nalaze pod uticajem ovog procesa nastaju nove društveno-kulturne tvorevine urbanog porijekla.

**Šta podrazumijeva urbana kultura?**

To je masovna kultura nastala u industrijskom građanskom društvu, koju stvaraju i prenose mas- mediji i specifična mašinerija visoke tehnologije, koja predstavlja kamen temeljac modernog, novovjekovnog svjetskog ili globalnog društva. Ova kultura se proizvodi serijski, i posredstvom televizije agresivno prodire u sve seoske kuće i dopire do svakog seljaka koji je u mogućnosti da čuje, ili vidi ono što se prikazuje na tv-u, ili radiju.

***Završni dio časa***

U završnom dijelu časa slijedi ponavljanje gradiva kroz postavljanje pitanja i rješavanje asocijacije unaprijed pripremljene na hameru, i ostavljanja prostora za postavljanje dodatnih pitanja.

To se može postići postavljanjem pitanja:

1. Da li mislite da je bolji život na selu ili u gradu na osnovu prethodno navedenih karakteristika ova 2 tipa naselja?
2. Koje vrste teritorijalnih grupa razlikujemo?
3. Da li je danas teže živjeti na selu ili u gradu?
4. Da li je naše crnogorsko selo podleglo promjenama koje sa sobom donose procesi kao što su urbanizacija, industrijalizacija i modernizacija?

***Plan table***

|  |
| --- |
| **Teritorijalne grupe*** **Pojam teritorijalne grupe**
* **Proces naseljavanja i pojam naselje**
* **Vrste teritorijalnih grupa: lokalne, regionalne,**

 **nacionalne** **međunarodne** **selo** **grad*** **Razlike između sela i grada**
* **Proces urbanizacije**
* **Urbana kultura**
 |